གཞིས་བྱེས་བོད་མི་རྣམས་དང༌།འཛམ་གླིང་ས་ཕྱོགས་གང་སར་གནས་སྡོད་གྲོགས་པོ་དང་རྒྱབ་སྐྱོར་བ་རྣམས་ཀྱིས་ྋགོང་ས་ྋསྐྱབས་མགོན་ཆེན་པོ་མཆོག་ལ་གུས་བཀུར་བརྩི་མཐོང་དང་སྤྲོ་སེམས་འཁོལ་བའི་སྒོ་ནས་དགུང་གྲངས་བརྒྱད་ཅུར་ཕེབས་པའི་སྐུའི་འཁྲུངས་སྐར་གཟབ་རྒྱས་སྲུང་བརྩི་གནང་བར་དགའ་སྤྲོ་འཕེལ།ཉེ་དུས་ལྡི་ལིར་མཛད་སྒོ་ཆེན་པོ་ཞིག་གནང་སྐབས་རྒྱ་གར་གྱི་སྲིད་བློན་ཟུར་པ་མཁས་དབང་མཆོག་གིས་གཙོས་སྲིད་བློན་གཞོན་པ་ཟུར་པ་སྐུ་ཞབས་མཆོགདེ་བཞིན་བློན་ཆེན་ཟུར་པ་མཁས་དབང་དང་སོགས་འགོ་ཁྲིད་ཁག་དང་གྲགས་ཅན་མི་སྣ་ཧ་ཅང་མང་པོ་ཕེབས་འཛོམས་ཡོད་པ་རྣམས་རྒྱ་གར་མི་མང་གི་སྐུ་ཚབ་མཚོན་གྱི་ཡོད།སྐབས་དེར་ྋགོང་ས་ྋསྐྱབས་མགོན་ཆེན་པོ་མཆོག་ནི་དཀོན་མཆོག་གིས་འཛམ་བུ་གླིང་ལ་གསོལ་རས་གནང་བའི་ལེགས་སྐྱེས་ཤིག་རེད་ཅེས་སྲིད་བློན་ཟུར་པ་མཆོག་གིས་ཧ་ཅང་གུས་བརྩི་ཆེན་པོས་གསུངས་ཡོད།